Odense Adresse-Contoirs Efterretninger, 1828-07-03
Efter en heldig Overfart over Hvalpsund indtraf Hs. Majestæt om Eftermiddagen den 18de til Sallingland, og modtoges ved den med Grønt og Blomster smykkede Broe af Herredsfogden, Hr. Kancellieraad Byfoged Rosenstand, hvorefter 12 unge Damer fra Omegnen i en Velkomstsang. tolkede Folkets glade Følelser. Hs. Majestæt begav sig derpaa til Hovedgaarden Eskiær, hvorfra Reisen, efter omtrent en Times Ophold, fortsattes til Skive, hvor Allerhøistsamme overnattede, og besaae næste Dag de offentlige Indretninger, deriblandt Borgerskolen, hvor Børnene bleve examinerede i forskjellige Gienstande og viste deres Færdighed i Gymnastik. Kl. 9 fortsattes Reisen til Holstebroe, hvor Hs. Majestæt steeg af hos Hr. Amtsforvalter Skjerbek, og efter indtaget Middagsmaaltid gik Reisen til Ringkjøbing. Ved Ankomsten til Varde den 20 Juni om Aftenen Kl. 7 saluteredes med 27 Kanonskud, Klokkerne ringede og ved Vesterport var opreist en smagfuld, med Lamper behængt Æresport. Gaderne vare bestrøede med Grønt og Blomster, og alle Huse, selv de mindste Hytter, vare illuminerede. Efterat Hs. Majestæt allernaadigst havde behaget at træde af i Hr. Kammerjunker v. Wedel Heinens Bopæl, og ladet sig Byens og endeel af Omegnens Embedsmænd præsentere, anholdt Byens 4 Repræsentantere allerunderdanigst om, at Borgerskabet maatte tolke sine glade Følelser over den tilbedte Konges Nærværelse ved at bringe Allerhøistsamme et Vivat. Efter dertil meddeelt allernaadigst Tilladelse blev under Fakkelskin en Sang afsjunget uden for Hs. Majestæt Vinduer. Festligheden endtes med et flere Gange gjentaget jublende Hurra=Raab. Det behagede Hs. Majestæt allernaadigst i aabent Vindue at anhøre, Borgerskabets Glædesyttring og Lykønskning. Torvet var oplyst med Lamper, og prydet med en ligeoverfor Hs. Majestæts Vinduer opreist Løvhytte, i hvis Midte var anbragt, et Transparent. Efterat have efterseet Embedsprotokoller og taget de offentlige Bygninger i Øiesyn, fortsattes næste Dags Formiddag Kl. 9 Reisen til Ribe. Avisen herfra findes prydet saavel med det forhen omtalte skjønne Digt hvormed Hs. Majestæt blev modtaget i Kathedralskolen, som den Sang, der af Skolens Personale blev afsjungen om Aftenen ved Fakkelskin og Musik i Hr. Stiftamtmand, Kammerherre v. Castenschiolds Hauge. - Modtaget paa Amtets Grændse af dets Overøvrighed indtraf Hs. Majestæt Søndagen den 22 Juni Kl. 2 1/2 til Kolding. En klar Himmel og en mild Sommerluft forskjønnede Festen, som forkyndtes ved Kanoners Lyd og Kirkeklokkernes Toner. Pa Torvet paraderede Borgervæbningen, og under almindelig Jubel gik Toget til Hr. Justitsraad og Borgemester Estrups Gaard, hvor Hs. Majestæt behagede at stige af. J den lærde Skole blev ved Hs. Majestæts allerhøieste Nærværelse afsjungen en Kantate af Disciplene, under Ledsagelse af Orchestret. Om Aftenen tolkede det talrige Folk sine Folelser ved en Sang, der blev afsjungen under Ledsagelse af det Fyenske Jnfanterieregiments Musikchor og endte med et længe gjentaget: "Leve vor elskede Konge!" Jndtil Morgenstunden var hele Byen illumineret. Næste Morgen Kl. 4 1/2 indfandt Embedsmændene sig atter til Afskedscour hos Hs. Majestæt, som derpaa begav sig ud paa den i samme Anledning byggede og festlig smykkede Broe, hvorfra Allerhøistsamme paa sin egen Baad førtes ud til det Kongelige Dampskib Kiel. En talrig Forsamling ledsagede Hs. Majestæt i Baade til Dampskibet.